**Perbál Község Önkormányzat Képviselő-testületének 43/2017.(III. 01.) számú határozata az önkormányzati tulajdonú belterületi utak szilárd burkolattal történő kiépítésének, felújításának és korszerűsítésének támogatása gazdaságfejlesztési céllal Pest megye területén elnevezésű pályázaton való indulásról szóló 25/2017.(I. 16.) számú határozat módosításáról**

Perbál Község Önkormányzat Képviselő-testülete úgy döntött, hogy az önkormányzati tulajdonú belterületi utak szilárd burkolattal történő kiépítésének, felújításának és korszerűsítésének támogatása gazdaságfejlesztési céllal Pest megye területén elnevezésű pályázaton való indulásról szóló 25/2017.(I. 16.) számú határozatát az alábbiak szerint módosítja.

**A beruházás megvalósításához szükséges önerőt, azaz bruttó 1.240.099,-Ft-ot az önkormányzat 2017. évi költségvetésének terhére biztosítja.**

**Projekt tervezett címe:** **Kis-Perbáli belterületi utak fejlesztése**

**Pályázat:** **Belterületi utak szilárd burkolattal történő kiépítésének, felújításának és korszerűsítésének támogatása gazdaságfejlesztési céllal Pest megye területén**

**Pályázó:** Perbál Község Önkormányzata, Megyei konzorciumban

**Tervezett projekt nagyságrendje: bruttó 24.801.972,-Ft.**

**Kivitelezés várható ideje:** 2017.

**Fejlesztés rövid leírása:** Az önkormányzat saját erőből számos utcát felújít a 2017-es évben, melynek közbeszerzését elindította, de több utca az első körös fejlesztésből kimaradt forrás híján. Ez a pályázat lehetőséget biztosít további két utca felújítására, melyeket csak második körben tervezett az önkormányzat, viszont ezzel a lehetőséggel élve akár már az idei évben és a többi utcával együtt fejleszthet.

**A projekt keretében felújításra kerül a Csalogány utcának a Sport és Verseny utca közötti részén kívül eső területe, valamint a Pacsirta utca.**

**Csalogány utca helyrajzi száma: 1111,**

**Pacsirta utca helyrajzi száma: 1109.**

**A projekt keretében felmerülő várható előkészítési szerződések, költségek, melyek teljes mértékben elszámolhatóak:**

* tervvázlatok elkészítése, műszaki előkészítési anyagok
* pályázati dokumentáció elkészítése (csak nyertes pályázat esetén merül föl)

A képviselő-testület felhatalmazza a polgármestert a pályázat benyújtásához szükséges előkészítési anyagok, szerződések aláírására.

**Határidő:** azonnal

**Felelős:** polgármester

**Perbál Község Önkormányzat Képviselő-testületének 44/2017.(III. 01.) számú határozata az 57/1 helyrajzi számú ingatlan értékesítésére vonatkozó adásvételi szerződés jóváhagyásáról szóló 35/2017.(II. 13.) számú határozat módosításáról**

Perbál Község Önkormányzat Képviselő-testülete úgy döntött, hogy a 35/2017.(II. 13.) számú határozatot az alábbiak szerint módosítja.

A képviselő-testület a Perbál, 57/1 helyrajzi számú ingatlan értékesítésére vonatkozó adásvételi szerződés tervezetét a mellékelt formában jóváhagyja.

Felkéri a polgármestert, hogy az adásvételi szerződés tervezetét a mellékelt formában írja alá.

**Határidő:** azonnal,

 szerződés aláírására: 2017. március 30.

**Felelős:** jegyző